[{"text_idx": "#000002", "text": "Er mwyn dathlu Wythnos Genedlaethol Prentisiaethau 2019 rydym wedi cyfweld a\u0302 5 o\u2019n cyn prentisiaid sydd wedi llwyddo yn eu gyrfaoedd yn dilyn eu prentisiaeth. Ein gwestai gyntaf yn y gyfres yw Adam Neal."}, {"text_idx": "#000005", "text": "Pam oeddech chi moen wneud prentisiaeth?\nDwi wastad wedi fod yn awyddus i weithio yn y diwydiant cyfryngau. Es i brifysgol, ond ar o\u0302l dwy flynedd sylweddolais nad oedd y brifysgol i mi ac fe ddechreuais weithio. Pan ddeuthum ar draws prentisiaeth a darganfod nad oedd yn rhaid i chi fod o dan 24 oed, penderfynais roi siawns arni."}, {"text_idx": "#000006", "text": "Beth oedd eich swydd brentisiaid yn ei olygu?\nRoeddwn i\u2019n rhan o\u2019r ti\u0302m heb sgript ar gyfer BBC Studios a thra\u2019n gweithio yno mi gefais y siawns o weld nifer o swyddi gwahanol. Yn dibynnu ar y cynhyrchiad, cymerais ro\u0302l ymchwilydd, rhedwr neu gynorthwy-ydd rheolwr cynhyrchui. Datblygodd y gwahanol rolau hyn fy sgiliau wrth ymchwilio, gweithredu camera, llwytho ar gyfer golygu, trawsgrifiadau, gwaith papur cynhyrchu fel amserlenni ffilmio yn ogystal a\u0302\u2019r saethu o ddydd i ddydd ar leoliad ac yn y stiwdio."}, {"text_idx": "#000008", "text": "Beth ddigwyddodd pan wnaethoch chi gwblhau eich prentisiaeth?\n9 mis i fewn i\u2019r brentisiaeth, cefais y siawns o ymgeisio ar gyfer ro\u0302l ymchwilydd gyda BBC X-Ray ac fe\u2019m gwahoddwyd i gyfweliad. Yn fuan wedyn cefais gynnig y swydd a fyddai\u2019n dechrau mis cyn diwedd fy mhrentisiaeth. Caniataodd Academi\u2019r BBC a Sgil Cymru i mi orffen y brentisiaeth yn gynnar a dechreuais fel ymchwilydd ym mis Awst 2018. Rydw i ar hyn o bryd yn gweithio fel ymchwilydd ar gyfer y rhaglen gyda dros ddwsin o fy straeon fy hun wedi cael eu darlledu ar BBC One Wales. Dwi\u2019n hynod o falch o fod wedi cyflawni cymaint ers dechrau\u2019r brentisiaeth."}, {"text_idx": "#000009", "text": "Ydych chi wedi tyfu o ganlyniad i\u2019r brentisiaeth?\nRwy\u2019n credu fy mod wedi tyfu llawer ers dechrau\u2019r brentisiaeth. Dechreuais i\u2019r prentisiaeth yn gwybod fawr ddim am y diwydiant teledu a bellach rwy\u2019n ymchwilydd i raglen ymchwiliol i ddefnyddwyr. Rwy\u2019n teimlo fy mod wedi dysgu cymaint yn fy amser fel prentis ac mae hyn i gyd oherwydd y gefnogaeth a\u2019r addysgu gan Sgil Cymru a fy nghydweithwyr yn BBC."}, {"text_idx": "#000010", "text": "Yn ddiweddar, gofynnwyd imi sgriptio, saethu, cyfarwyddo a golygu fy eitem fy hun ar gyfer X-Ray. Dim ond 90 eiliad yn unig oedd yr eitem ond doeddwn i ddim yn disgwyl gwneud unrhyw beth fel hyn am gwpwl o flynyddoedd!"}, {"text_idx": "#000011", "text": "Mae fy mywyd wedi newid cymaint yn y flwyddyn a hanner diwethaf ac i feddwl mai dim ond 7 mis yn o\u0302l \u2019r oeddwn i\u2019n brentis ac yn awr rydw i wedi gwneud hyn! Mae gen i lawer mwy i\u2019w ddysgu wrth gwrs, a ffordd bell i fynd nes i mi gyrraedd fy nod, ond roedd hwn yn brofiad gwych."}, {"text_idx": "#000012", "text": "Beth yw\u2019r cam nesaf yn eich gyrfa?\nRwy\u2019n gobeithio parhau i fod yn ymchwilydd sy\u2019n hunan-saethu, i ddysgu cymaint ag y gallaf am y diwydiant a chynyrchiadau gwahanol, ond y cam nesaf i mi fyddai gyrfa cyfarwyddwr sy\u2019n hunan-saethu."}]